Apple CarPlay este o tehnologie pentru unitatile multimedia ale masinilor moderne care permite utilizarea aplicatiilor din telefonul mobil fara a atinge ecranul acestuia. Pentru controlul acestor aplicatii in timpul mersului se poate utiliza ecranul touchscreen al unitatii multimedia (daca exista), butoanele fizice de pe masina sau se pot da comenzi vocale asistentului virtual Siri. Scopul acestei tehnologii este de a-ti permite sa utilizezi in siguranta telefonul mobil in timp ce conduci, oferindu-ti acces la aplicatiile si datele din telefon, fara a depinde de software-ul din unitatea multimedia a masinii. CarPlay este o tehnologie foarte similara cu Android Auto insa poate fi folosita doar pe iPhone.